রত্নপুরের আশে পাশে, শ্রীলঙ্কার দক্ষিণপূর্ব ভাগে পুরাকাল থেকেই রত্নখনির কাজ চলে আসছে। শোনা যায় দু'হাজার বছর আগে, বৌদ্ধ সন্ন্যাসীরা নদীতে স্নানের সময় বালির তলায় রত্নের খোঁজ পান ও সেগুলি কুড়িয়ে ভারতে চালান শুরু করেন। আরও নানারকম কিংবদন্তী আছে—যেমন রাজা সলোমন একটি বিরাট সিংহলী রত্ন তাঁর রানী শেবাকে উপহার দেন। রাশিয়ার জারের মুকুটে আছে ৮০০ ক্যারাট সাইজের স্পাইনেল (spinel, চুনির মতো রত্ন)। ব্রিটিশ রাজমুকুটের অনেক রত্নই সিংহল থেকে আমদানী করা। এই কয়েকবছর আগেও একটি মুঠো-সাইজের বৈদূর্যমণি (cat's eye; ৫০০০ ক্যারাটের) পাওয়া গেছিল।